Sagunt instal·la fonts en sis parcs canins
28 de juliol 2020

![Imagen 1](/media/uhlmrwha/31_maqueta_1.jpg)![Imagen 2](/media/gqshpgpr/31_maqueta_2.jpg)

![](/media/jfnli2iu/31_c_pepefuente.jpg)  
  

Aigües de Sagunt ha instal·lat una font per a persones i gossos en cadascun dels sis parcs canins més importants de la ciutat. Ha invertit al voltant de 14.000 euros per a fer arribar la conducció d'aigua potable a estos parcs i construir el sistema de drenatge perquè l'aigua no genere problemes o segons cada cas, fer la connexió a la xarxa de clavegueram. Les fonts tenen dos sistemes diferenciats perquè tant persones com gossos i altres animals de companyia puguen beure aigua potable.

  

En concret, esta inversió s'ha realitzat en dos parcs de Sagunt, situats en l'avinguda Pianista Mario Monreal i al carrer Alcalde Blasco; i en quatre del Port de Sagunt, situats al carrer Ramón y Cajal, avinguda Tres d'Abril, plaça Cella i carrer Alcalá Galiano.

  

El regidor d'Aigües, Pepe Gil, ha destacat que esta actuació respon a una demanda ciutadana i servix per a millorar les instal·lacions i fer-les més atractives, perquè els propietaris dels gossos les utilitzen assíduament. A més, Gil ha apel·lat al civisme de la ciutadania: «**Com sempre, demanem un ús responsable de les instal·lacions posades a la disposició de tots i que les persones no hi depositen restes**».

  

![](/media/liqex1hi/31_c_fuentesagunt.jpg)  
  

![](/media/uz2jeys4/31_c_fuentepto.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/sagunt-instal-la-fonts-en-sis-parcs-canins/ "Facebook")
*   [](http://twitter.com/share?url=https://aytosagunto.es/va/actualitat/sagunt-instal-la-fonts-en-sis-parcs-canins/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-instal-la-fonts-en-sis-parcs-canins/ "Linked In")
*   [](mailto:?body=https://aytosagunto.es/va/actualitat/sagunt-instal-la-fonts-en-sis-parcs-canins/)